Paul Samuelson

Paul Anthony Samuelson (født 15. mai 1915 i Gary i Indiana i USA, død 13. desember 2009 i Belmont i Massachusetts) var en amerikansk økonom. Han fikk Sveriges Riksbanks økonomipris til minne om Alfred Nobel i 1970.  

Samuelson ble født inn i en jødisk  familie som hadde utvandret fra Polen. Han begynte å studere økonomi i en alder av 16 år.  Ved Harvard hadde han blant andre Joseph Schumpeter og Vassilij Leontief som lærere. Han fikk et professorat ved Massachusetts Institute of Technology. 

Paul Samuelson var rådgiver for både John F. Kennedy og Lyndon B. Johnson. 

I sitt verk Foundations of Economic Analysis fra 1947 reformulerte han hele den nyklassiske teorien i matematiske termer, og har senere levert omfattede bidrag innen de fleste områder, blant annet innen statisk og dynamisk likevektsteori, produksjons- og konsumentteori og handelsteori. Hans grunnleggende lærebok, Economics, fra 1948 er utvilsomt verdens mest kjente og leste lærebok i økonomi, og har senere kommet i nesten 20 utgaver og solgt i millioner av eksemplarer.

Referanser

Verk 
 Foundations of Economic Analysis, 1947 (ISBN: 9780689701771)

Eksterne lenker 

Økonomer fra USA
Nobelprisvinnere fra USA
Sveriges Riksbanks pris i økonomisk vitenskap til minne om Alfred Nobel
Personer tilknyttet Harvard
Personer fra Gary
Personer fra Chicago
Fødsler i 1915
Dødsfall i 2009